
Preporuke za sprječavanje zaraze COVID-19 tijekom održavanja 
profesionalnih umjetničkih izvedbi, kulturnih programa i manifestacija 


1. Opće preporuke 


Vidljive obavijesti. Na ulazu u prostor ili neposredno nakon ulaza na vidljivom je mjestu potrebno 
postaviti obavijest o obvezi pridržavanja općih higijenskih mjera i mjera fizičke udaljenosti u skladu s 
preporukama Hrvatskog zavoda za javno zdravstvo: https://bit.ly/27Qd3Lb 


Pojačana osobna higijena. Treba izbjegavati rukama dodirivati usta, nos, oči i lice. 


Dezinfekcija ruku. Na ulazu u prostor te unutra na još kojem lakše dostupnom mjestu posjetiteljima, 
izvođačima i osoblju treba biti osiguran dozator s dezinfekcijskim sredstvom za ruke i jasno istaknuta 
obavijest o obvezi dezinfekcije ruku. Dozator s dezinfekcijskim sredstvom (npr. na bazi 70% alkohola ili 
drugo dezinfekcijsko sredstvo registrirano kao antiseptik za primjenu na ljudskoj koži). Osoblje treba 
voditi brigu da dozator pravovremeno opskrbljuju novim količinama dezinfekcijskog sredstva kako bi ga 
uvijek bilo dovoljno. 


Kašljanje/kihanje. Kod kašljanja i kihanja usta i nos prekrivaju se laktom ili papirnatom maramicom koju 
poslije treba odbaciti u koš za otpad s poklopcem te treba dezinficirati ruke. Pri kašljanju i kihanju treba 
okrenuti lice od drugih osoba. 


Posuđe. Čaše, drugo posuđe i druge predmete ne treba dijeliti s drugim osobama. 


Maske za lice. Preporučuje se korištenje maske za lice tijekom ulaska, boravka i izlaska iz prostora, osim 
izvođača u trenutku izvedbe. Upute za pravilno korištenje maski za lice dostupne su na sljedećoj 
poveznici: https://bit.ly/3caB81N 


Dnevno mjerenje tjelesne temperature. Osoblje i izvođači trebaju prije dolaska na posao i izvedbu 
izmjeriti tjelesnu temperaturu. Ako je tjelesna temperatura viša od 37,2 *C, ako se osoba osjeća bolesno 
ili ima bilo koje znakove bolesti (odnosi se na sve simptome i znakove bolesti, ne samo na bolesti dišnih 
puteva), treba se javiti nadređenom i ne dolaziti na posao dok se telefonski ne javi liječniku obiteljske 
medicine. Svim posjetiteljima se također preporučuje da prije izlaska iz kuće izmjere tjelesnu 
temperaturu te otkažu dolazak u slučaju povišene temperature ili bilo kojih znakova bolesti. 


Sudjelovanje na okupljanjima. Na okupljanjima ne može sudjelovati osoba koja: ima ukućana koji je u 
samoizolaciji; je boravila unutar prethodnih 14 dana u inozemstvu osim ako ima negativan test na PCR 
ne stariji od 48 sati; je u proteklih 14 dana imala kontakt s osobom zaraženom SARS-COV-2 virusom; ima 
neki od sljedećih simptoma: temperatura, kašalj, nedostatak zraka, grlobolja, curenje nosa ili gubitak 
njuha. 





JZ 


HRVATSKI ZAVOD 
ZA JAVNOZDRAVSTVO 


Rockefellerova 7 
HR-10000 Zagreb 
T: +385 14863222 


F:+385 14863 366 
www.hzjz.hr 


2. Održavanja profesionalnih umjetničkih izvedbi, kulturnih programa i manifestacija u 
zatvorenim i otvorenim prostorima 


Preporučuje se, ako postoji mogućnost, organiziranje umjetničkih izvedbi, kulturnih programa i 
manifestacija na otvorenom. 


Fizička udaljenost. Za cijelo vrijeme boravka u prostorima, uključujući dolazak i odlazak preporučuje 
se održavanje fizičke udaljenosti između sudionika (posjetitelja, izvođača i osoblja) od 1,5 metra. 
Razmak od 2 metra preporučuje se između, i od, izvođača pjevačkih dionica te glazbenika s puhačkim 
instrumentima. Preporuča se razmak od 4 metra između posjetitelja i izvođača na sceni. 


Veličina prostora. Organizacija izvedbi, programa i manifestacija moguća je isključivo u prostorima koji 
mogu udovoljiti tehničkim i sigurnosnim uvjetima da se može poštovati propisana fizička udaljenost 
prilikom ulaska, izlaska te kretanja i boravka u prostoru. 


Ograničenje ukupnog broja posjetitelja. Najveći broj posjetitelja koji mogu istovremeno boraviti u 
svim prostorima, uz poštovanje preporučene fizičke udaljenosti od 1,5 metra, organizator će odrediti 
sukladno veličini prostora prema kriteriju 4 m“ bruto površine po posjetitelju. 


Označavanje sjedećih i stojećih mjesta. U zatvorenom i na otvorenim prostorima preporuča se 
omogućiti isključivo sjedeća mjesta. Preporučuje se unaprijed označiti sva sjedeća i stojeća mjesta 
međusobno udaljena najmanje 1,5 metar te ograničiti ulazak na najviše onoliko posjetitelja koliko ima 
označenih mjesta. 


U slučaju potrebe za stojećim mjestima preporuča se postavljanje stojećih stolova tako da posjetitelji 
budu udaljeni međusobno najmanje 1,5 m. Stojeći stolovi moraju biti numerirani te raspored 
posjetitelja za stolovima nepromijenjen tijekom događanja. U slučaju potrebe za stojećim mjestima 
bez stojećih stolova preporuča se omogućiti najviše 100 stojećih mjesta u zatvorenom i na otvorenim 
prostorima. 


Plesni podij. Plesni podij u funkciji prostora za ples nije dozvoljen. 


Najveći dozvoljeni broj posjetitelja. 


Dozvoljeni broj posjetitelja 


u zatvorenim prostorima na otvorenim prostorima 





U slučaju potrebe za organizacijom okupljanja s većim brojem posjetitelja, organizator je dužan zatražiti 
odobrenje teritorijalno nadležne službe civilne zaštite koji će konačnu odluku usuglasiti sa nadležnim 
županijskim stožerom. 


Sva događanja kao i maksimalni broj sudionika podložan je promjeni sukladno rezultatima situacijske 
analize i kontinuirane epidemiološke procjene stanja. 

Obavijest o održavanju okupljanja s više od 100 sudionika. Organizatori okupljanja koji očekuju 
dolazak više od 100 sudionika obvezni su dostaviti obavijest o održavanju okupljanja sukladno 


Uputama i preporukama za okupljanja. 


3. Evidencija sudionika 


Za potrebe vođenja evidencije preporuča se omogućavanje unosa podataka sudionika elektroničkim 
putem, u kojem slučaju će biti pravovaljano bez potpisa sudionika. 


Evidencija osoblja i izvođača. Preporučuje se svakodnevno vođenje evidencije osoblja i njihove 
prisutnosti na radnom mjestu (po smjenama) te evidencije izvođača i ostalog osoblja za svaku izvedbu 
radi lakšeg praćenja kontakata u slučaju eventualne pojave zaraze virusom SARS-CoV-2. Za potrebe 
vođenja evidencije prikupljat će se osnovni podatci: ime, prezime i broj telefona. Evidenciju je nužno 
čuvati 14 dana. 


Evidencija posjetitelja. Preporuča se vođenje evidencije posjetitelja svih izvedbi, kulturnih programa i 
manifestacija putem sustava internetske rezervacije i prodaje ulaznica. Za potrebe vođenja evidencije 
prikupljat će se osnovni podatci posjetitelja: ime, prezime i broj telefona. 

Evidenciju je nužno čuvati 14 dana. 


Izvedbe. Preporuča se održavati izvedbe sukladno izvođačima i osobljem navedenim u evidenciji. 
Preporuča se izbjegavanje Tizičkog kontakta, a za izvedbe na kojima nije moguće održavati fizičku 
distancu, preporuča se da uvijek iste osobe odrade izvedbu. Nakon izvedbe korištene rekvizite i ostalu 
opremu potrebno je dezinficirati. Nakon izvedbe preporuča se da izvođači presvlačenje i tuširanje obave 
u što je moguće kraćem vremenskom periodu poštujući mjere fizičke distance. Kad god je to moguće, 
tuširanje se obavlja kući. 


4. Prodaja ulaznica, redoslijed ulaska i izlaska 


Prodaja i poništavanje ulaznica. Preporučuje se omogućavanje i poticanje internetske prodaje ulaznica s 
kojima će posjetitelji direktno ulaziti u prostor. U slučaju potrebe za blagajnama i fizičkom prodajom 
ulaznica preporučuje se postavljanje zaštitne pregrade između blagajnika i posjetitelja te osiguravanje 
beskontaktnog plaćanja. Blagajnicima i osobama koje poništavaju ulaznice preporučuje se nošenje maski 
i rukavica. 


Redoslijed ulaska i izlaska. Preporučuje se da posjetitelji ulaze jedan po jedan na način da prvi koji ulazi 
zauzima najudaljenije mjesto u gledalištu, gledajući od ulaza, i tako po redu. Preporučuje se razmak 
među posjetiteljima od najmanje 1,5 metra kod ulaska, kretanja i izlaska. Preporučuje se da se izlazak 
posjetitelja organizira tako da izlaze jedan po jedan i to na način da prvi izlazi posjetitelj najbliže izlazu. 
Posjetitelje treba podsjetiti da i nakon završetka programa drže razmak, da se ne zadržavaju u grupama 
i ne ostvaruju bliske kontakte jedni s drugima. Preporučuje se regulirati izlazak izvođača poštujući mjere 
fizičke udaljenosti, najbolje odvojeno, jedan po jedan, uz izbjegavanje susreta s posjetiteljima. 

Maksimalna zaštita posjetitelja i zaposlenika. Prilikom interakcije s posjetiteljima osoblje treba koristiti 
zaštitnu masku koja prekriva nos i usta. Treba im stalno biti na raspolaganju dezinfekcijsko sredstvo 
kojim će redovito dezinficirati ruke. 


5. Pojačana higijena prostora 


Klimatizacijski uređaji, uređaji za grijanje i ventilaciju. Opća preporuka za unutarnje prostore je 
prozračivanje otvaranjem prozora, a manje korištenjem ventilacijskih sustava. Pri korištenju 
ventilacijskih sustava treba posebno pratiti stanje Tiltara i posvetiti pozornost održavanju pravilne brzine 
obnove zraka u zatvorenom prostoru. Treba provjeriti pravilno funkcioniranje opreme za ventilaciju i 
obnovu zraka. Preporučuje se ventilacija s povećanim postotkom vanjskog zraka koji cirkulira u sustav te 
način rada bez recirkulacije kako bi se poticala obnova zraka, što smanjuje koncentraciju potencijalno 
zaraznih čestica. 


Čišćenje prostora. Često dodirivane površine kao što su ručke na vratima, ručke na prozorima, radne 
površine, rukohvati, slavine u toaletima, tipke vodokotlića, prekidači za struju, zvona na vratima, tipke u 
dizalima te druge dodirne površine koje koristi veći broj osoba neophodno je dezinficirati prije početka i 
na kraju svake izvedbe i programa, a najmanje dvaput dnevno. Pri planiranju rasporeda, potrebno je 
osigurati dovoljno vremena za ulazak i izlazak posjetitelja, te u slučaju dva uzastopna događanja 
omogućiti dovoljno vremena za čišćenje i dezinfekciju prostora. 


Detaljnije upute dostupne su na sljedećim poveznicama: 
e Čišćenje i dezinfekcija prostora bez oboljelih od COVID-19: https://bit.ly/2VLkkt3 


e Čišćenje i dezinfekcija prostora u kojima je boravila osoba sa sumnjom ili osoba oboljela od 
COVID-19: https://bit.ly/ 3d1WmiS 


6. Uslužne djelatnosti 


Prostori za konzumaciju pića i hrane. Konzumacija pića i hrane provodi se prema preporukama 
Hrvatskog zavoda za javno zdravstvo za rad ugostiteljskih objekata: https://bit.ly/3epLcVT 


